COVID-19 is a pretense for a invouluntary implemantation of microchips and legalization of pedophilia.
Na portalu Atma.hr, koji se opisuje kao “dnevni vodič u jednu dublju dimenziju života”, objavljen je tekst naslova “Živimo u svijetu gdje je laž postala službena informacija, a istina teorija zavjere!”. Autor članka Anđelko Katinić doduše ne otkriva koja je točno laž postala službena, a koja je od mnogih teorija zavjera istinita., Tekst je arhiviran ovdje. Prema podacima servisa CrowdTangle, na Facebooku je samo sa stranice portala Atma podijeljen oko tri tisuće puta, te su ga vidjeli deseci tisuća ljudi., Inspirirajući se izjavom bivšeg direktora CIA-e Williama J. Caseya koji je 1982. godine navodno rekao: “Znat ćemo da je naš program dezinformacije gotov onoga trenutka kada laž preostane jedino u što mogu ljudi vjerovati”, autor zaključuje da živimo u svijetu “gdje je laž postala službena informacija, a istina je postala teorija zavjere” i to zato što “filmovi, reklame i mediji općenito se koriste u svrhu umjetnog mijenjanja mišljenja i nasilno uspostavljanje lažnih vrijednosti koje su profitabilne”., Spomenimo prvo kako nije moguće naći potvrdu da je Casey zaista izrekao citiranu izjavu, što ne mora značiti da nije istinita: prvo je kao izvor informacije bila navedena novinarka Mae Brussell, a zatim je novinarka Barbara Honegger navela da je ona čula tu izjavu krajem veljače 1981. godine na sastanku u Zapadnom krilu Bijele kuće i to prepričala Mae Brussell i dopisnici iz Bijele kuće Sarah McClendon., Nije, međutim, nikakva tajna da je svrha dezinformacijskih kampanja upravo da se ljude uvjeri u laži koje im se servira. Jednako tako je poznato da obavještajne službe moćnih država koriste dezinformacijske kampanje kao alat u svojim aktivnostima – u čemu ni CIA nije iznimka (The Hill)., U tekstu na portalu Atma se, međutim, temeljem ove izjave upitne vjerodostojnosti izvlači zaključak da pandemija Covida-19, bolesti izazvane novim koronavirusom, nužno mora biti prevara, odnosno mračna zavjera globalnih elita., Autor proglašenje pandemije i uvođenje mjera sprečavanja širenja koronavirusa ocjenjuje kao “protuustavno oduzimanje slobode kretanja” te ih vidi kao uvod u nove događaje koje će ljudi “bez pogovora prihvatiti”. Slijedi nam, kaže, “popis za prihvaćanje” na kojem su: obavezno cijepljenje, mikročipiranje i pedofilija., “Prvo će nam doći cjepiva koja ćemo morati prihvatiti ukoliko želimo putovati ili da nam djeca idu u školu i tako dalje”, navodi autor teksta na portalu Atma, odakle su iste dezinformacijske tvrdnje prenijeli i drugi rubni mediji., Faktograf je u nizu tekstova raskrinkao različite netočne tvrdnje o cjepivima, a u Hrvatskoj već jest na snazi zakon koji propisuje da se necijepljeno dijete ne smije upisati u vrtić (članak 3. Programa zdravstvene zaštite djece, higijene i pravilne prehrane djece u dječjim vrtićima)., Za cjepivo protiv koronavirusa koje znanstvenici tek razvijaju trebat će 12 do 18 mjeseci, te će ga vjerojatno prvo primiti zdravstveni radnici, zatim zaposleni u esencijalnim zanimanjima, a potom rizične skupine., “Zatim nam dolaze mikročipovi koji će zamijeniti sve naše dokumente i papirnati novac”, navodi autor., Potkožni mikročipovi razvijaju se za različite primjene, kako u medicini tako i u svakodnevnim poslovima (1 , 2, 3). Šveđani već koriste implantirane mikročipove kako bi pomoću njih otvorili vrata ili pokrenuli automobil. Jowan Österlund, osnivač tvrtke Biohax International, potvrdio je da je oko 5.000 Šveđana od 2014. godine do danas dobrovoljno ugradilo mikročip, dok kompanija Dangerous Things procjenjuje da je u svijetu između 50.000 i 100.000 ljudi odlučilo mikročipirati se., No, iako je tehnologija dostupna, ljudi ne hrle da je koriste. Mikročipovi su, naime, najčešće bazirani na RFID tehnologiji koja omogućuje da se podaci očitaju putem čitača na maloj udaljenosti (kao npr. kod čipirane životinje), pa je primjena ograničena, a postoje i sigurnosni aspekti koje RFID tehnologija tek treba adekvatno adresirati., Postavlja se i pitanje stvarne koristi: je li potrebno da beskontaktno upalite automobil ili otvorite vrata? Neki istraživači smatraju da si ljudi ne implantiraju mikročipove jer im ne omogućuju dovoljno korisnih primjena; drugi ističu da postoji oprez zbog brojnih legalnih i etičkih pitanja koje otvara mikročipiranje, od nužnosti dobrovoljnog pristanka na postupak do pitanja sigurnosti i čuvanja prikupljenih podataka (The Guardian)., Nadalje, da ukidanje papirnatog novca neće biti jednostavno pokazuju i nova istraživanja koja govore da se Švedska prebrzo prebacila u bezgotovinsko društvo, pa je u studenom 2019. švedski parlament izglasao da banke moraju omogućiti podizanje gotovine s bankomata i ostavljanje gotovinskog depozita za tvrtke. O lažima da bi se mikročipiranje provodilo u sklopu obveznog cijepljenja ili zbog pandemije Faktograf je već pisao ovdje i ovdje., “A i pedofilija kuca na vrata na način da se već sada raspravlja o tome koja je najniža dobna granica seksualne zrelosti. U planu je postepeno spustiti tu granicu na 16, a zatim na 14 godina starosti, tako da se mogu otvarati legalne dječje javne kuće”, piše autor., Za početak, nije jasno na koju se zemlju ili zemlje odnosi tvrdnja da će “spustiti tu granicu na 16, a zatim na 14 godina starosti” niti se može naći recentne rasprave o toj temi. Štoviše, Južna Koreja je nedavno najavila podizanje dobne granice sa 13 na 16 godina, a u Kini se zbog jednog recentnog događaja raspravlja o podizanju dobne granice s 14 godina naviše., U Hrvatskoj je dobna granica za pristanak na spolni odnos 2013. godine podignuta s 14 na 15 godina; na Islandu 2007. godine s 14 na 15 godina; u Kanadi 2008. s 14 na 16 godina; u Litvi 2010. s 14 na 16 godina te u Španjolskoj 2015. godine s 13 na 16 godina (Wikipedia). Pregled dobne granice pristanka na spolni odnos po zemljama može se pronaći na stranici World Population Review., Tvrdnja da će se “otvarati legalne dječje javne kuće” jednostavno je sumanuta. Dječja prostitucija je nelegalna po međunarodnom pravu, a i sve zemlje članice Ujedinjenih naroda potpisnice su Konvencije o pravima djeteta koja u članku 34. kaže:, “Države stranke obvezuju se da će zaštiti dijete od svakog oblika spolnog izrabljivanja i zlostavljanja. U tu će svrhu države stranke osobito poduzeti sve nacionalne, bilateralne i multilateralne mjere kako bi spriječile:\u2028a) navođenje ili prinuđivanje djeteta na bavljenje bilo kojom nezakonitom spolnom djelatnošću;\nb) izrabljivačku uporabu djeteta u prostituciji ili kakvoj drugoj nezakonitoj spolnoj djelatnosti;\u2028c) izrabljivačku uporabu djeteta u pornografskim predstavama i materijalima”., O različitim lažima po pitanju legalizacije pedofilije Faktograf je također već pisao., Spomenimo za kraj i da se u tekstu navodi da “1947. godine CIA počinje koristiti film kao sredstvo za psihološki rat”. CIA je osnovana navedene godine, a njena umiješanost u stvaranje holivudskih filmova istražena je i dokumentirana: Cambridge University Press, The Guardian, The Atlantic., CIA-in utjecaj na film ostao je u domeni američke kinematografije te nije imao utjecaj na ostatak svjetske kinematografije., Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka., © faktograf.hr\n2020
Ne, pandemija Covida-19 nije izmišljena da bi nam ugradili mikročipove i legalizirali pedofiliju - Faktograf.hr